એશિયન ગેમ્સમાં મેડલ જીત્યા બાદ ગુજરાતના સરિતા ગાયકવાડ સહિત ચાર યુવાઓનું અમદાવાદ ખાતે ભવ્ય સ્વાગત કરવામાં આવ્યું હતું. અને ત્યારબાદ સન્માન સમારોહ યોજાયો હતો. ત્યારબાદ આજે સરિતા પરિવાર સાથે ડાંગ માદરે વતન પહોંચી હતી. જ્યાં ભવ્ય સ્વાગત કરવામાં આવ્યું હતું. ત્યારબાદ ખુલ્લી જીપમાં વિજય સરઘસ કાઢવામાં આવ્યું હતું. અને સરિતા અને તેના પરિવારનો સન્માન સમારોહ યોજાયો હતો. જેમાં મોટી સંખ્યામાં લોકો જોડાયા હતા.